(Návrh)

ZÁKON

z ... 2026,

ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony

		Národná rada Slovenskej republiky sa uzniesla na tomto zákone:

Čl. I

Zákon č. 513/1991 Zb. Obchodný zákonník v znení zákona č. 264/1992 Zb., zákona č. 600/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona Národnej rady Slovenskej republiky č. 106/1995 Z. z., zákona Národnej rady Slovenskej republiky č. 171/1995 Z. z., zákona Národnej rady Slovenskej republiky č. 58/1996 Z. z., zákona Národnej rady Slovenskej republiky č. 317/1996 Z. z., zákona Národnej rady Slovenskej republiky č. 373/1996 Z. z., zákona č. 11/1998 Z. z., zákona č. 127/1999 Z. z., zákona č. 263/1999 Z. z., zákona č. 238/2000 Z. z., zákona č. 147/2001 Z. z., zákona č. 500/2001 Z. z., zákona č. 426/2002 Z. z., zákona č. 510/2002 Z. z., zákona č. 526/2002 Z. z., zákona č. 530/2003 Z. z., zákona č. 432/2004 Z. z., zákona č. 315/2005 Z. z., zákona č. 19/2007 Z. z., zákona č. 84/2007 Z. z., zákona č. 657/2007 Z. z., zákona č. 659/2007 Z. z., zákona č. 429/2008 Z. z., zákona č. 454/2008 Z. z., zákona č. 477/2008 Z. z., zákona č. 276/2009 Z. z., zákona č. 487/2009 Z. z., zákona č. 492/2009 Z. z., zákona č. 546/2010 Z. z., zákona č. 193/2011 Z. z., zákona č. 547/2011 Z. z., zákona č. 197/2012 Z. z., zákona č. 246/2012 Z. z., zákona č. 440/2012 Z. z., zákona č. 9/2013 Z. z., zákona č. 352/2013 Z. z., zákona č. 357/2013 Z. z., zákona č. 87/2015 Z. z., zákona č. 117/2015 Z. z., zákona č. 172/2015 Z. z., zákona č. 361/2015 Z. z., zákona č. 389/2015 Z. z., zákona č. 125/2016 Z. z., zákona č. 264/2017 Z. z., zákona č. 112/2018 Z. z., zákona č. 156/2019 Z. z., zákona č. 390/2019 Z. z., zákona č. 198/2020 Z. z., zákona č. 519/2021 Z. z., zákona č. 111/2022 Z. z., zákona č. 407/2022 Z. z., zákona č. 8/2023 Z. z., zákona č. 309/2023 Z. z., zákona č. 105/2024 Z. z., zákona č. 187/2025 Z. z., zákona č. 240/2025 Z. z. a zákona č. 29/2026 Z. z. sa mení a dopĺňa takto: 

1. Za § 159 sa vkladá § 159a, ktorý vrátane nadpisu znie: 

„§ 159a
Akcie s viacnásobnými hlasovacími právami

		(1) Stanovy spoločnosti môžu určiť vydanie druhu akcií, s ktorými je spojený vyšší počet hlasov, než zodpovedá pomeru ich menovitej hodnoty k výške základného imania (ďalej len „akcia s viacnásobnými hlasovacími právami“). 

(2) Akcia s viacnásobnými hlasovacími právami môže znieť len na meno.
 
		(3) Pomer počtu hlasov akcie s viacnásobnými hlasovacími právami k počtu hlasov kmeňovej akcie nesmie presiahnuť sto k jednej a musí byť určený celým číslom.

(4) Akcia s viacnásobnými hlasovacími právami sa vymení za kmeňovú akciu dňom účinnosti prevodu akcie s viacnásobnými hlasovacími právami na inú osobu; to platí aj v prípade prechodu akcie s viacnásobnými hlasovacími právami na právneho nástupcu, ak stanovy neurčia inak.“.

2. V § 180 ods. 1 druhej vete sa na konci bodka nahrádza čiarkou a pripájajú sa tieto slová: „ak § 159a neustanovuje inak.“.
 
3. V § 185 ods. 1 prvej vete sa na konci pripájajú tieto slová: „alebo ide o akcie s viacnásobnými hlasovacími právami“.

4. § 187 sa dopĺňa odsekom 3, ktorý znie: 
„(3) Na schválenie rozhodnutia valného zhromaždenia o zmene stanov spoločnosti podľa odseku 1, ktorého dôsledkom je vydanie alebo zmena akcií s viacnásobnými hlasovacími právami, je potrebná dvojtretinová väčšina hlasov prítomných akcionárov a musí sa o tom vyhotoviť notárska zápisnica. Ak bolo vydaných viac druhov akcií, vyžaduje sa aj súhlas dvojtretinovej väčšiny prítomných akcionárov z každého druhu vydaných akcií. Stanovy môžu určiť vyšší počet hlasov potrebných na prijatie uznesenia valného zhromaždenia.“.

5. V § 201e ods. 2 písm. d) sa slová „ročný súhrn odmien, ročný vývoj v hodnotení výkonnosti spoločnosti a priemerný ročný súhrn odmien určený“ nahrádzajú slovami „ročnú zmenu odmien, ročnú zmenu vývoja výkonnosti spoločnosti a ročnú zmenu priemerných odmien určených“. 

6. Za § 220e sa vkladá § 220f, ktorý znie: 

„§ 220f

(1) Ak spoločnosť, ktorej akcie sa majú prijať na obchodovanie na mnohostrannom obchodnom systéme alebo ktorej akcie sú obchodované na mnohostrannom obchodnom systéme, vydáva akciu s viacnásobnými hlasovacími právami, táto akcia môže mať len zaknihovanú podobu. Ustanovenie § 159a sa použije rovnako. 

(2) Ak sa má akcia s viacnásobnými hlasovacími právami spoločnosti podľa odseku 1 vymeniť za kmeňovú akciu podľa § 159a ods. 4, spoločnosť bezodkladne zabezpečí zmenu zápisu v evidencii zaknihovaných cenných papierov ustanovenej osobitným zákonom.“. 

[bookmark: paragraf-160.odsek-1][bookmark: paragraf-37.odsek-1][bookmark: paragraf-133.odsek-1][bookmark: paragraf-143.odsek-1.text]7. Príloha sa dopĺňa pätnástym bodom, ktorý znie: 
„15. Smernica Európskeho parlamentu a Rady (EÚ) 2024/2810 z 23. októbra 2024 o akciových štruktúrach s viacnásobnými hlasovacími právami v spoločnostiach, ktoré sa uchádzajú o prijatie svojich akcií na obchodovanie v multilaterálnom obchodnom systéme (Ú. v. EÚ L, 2024/2810, 14.11.2024).“.

Čl. II 

Zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení zákona č. 291/2002 Z. z., zákona č. 510/2002 Z. z., zákona č. 162/2003 Z. z., zákona č. 594/2003 Z. z., zákona č. 43/2004 Z. z., zákona č. 635/2004 Z. z., zákona č. 747/2004 Z. z., zákona č. 7/2005 Z. z., zákona č. 266/2005 Z. z., zákona č. 336/2005 Z. z., zákona č. 213/2006 Z. z., zákona č. 644/2006 Z. z., zákona č. 209/2007 Z. z., zákona č. 659/2007 Z. z., zákona č. 70/2008 Z. z., zákona č. 552/2008 Z. z., zákona č. 160/2009 Z. z., zákona č. 186/2009 Z. z., zákona č. 276/2009 Z. z. , zákona č. 487/2009 Z. z., zákona č. 492/2009 Z. z., zákona č. 129/2010 Z. z., zákona č. 505/2010 Z. z., zákona č. 46/2011 Z. z., zákona č. 130/2011 Z. z., zákona č. 394/2011 Z. z., zákona č. 520/2011 Z. z., zákona č. 440/2012 Z. z., zákona č. 132/2013 Z. z., zákona č. 206/2013 Z. z., zákona č. 352/2013 Z. z., zákona č. 213/2014 Z. z., zákona č. 371/2014 Z. z., zákona č. 39/2015 Z. z., zákona č. 117/2015 Z. z., zákona č. 253/2015 Z. z., zákona č. 323/2015 Z. z., zákona č. 359/2015 Z. z., zákona č. 361/2015 Z. z., zákona č. 375/2015 Z. z., zákona č. 388/2015 Z. z., zákona č. 389/2015 Z. z., zákona č. 437/2015 Z. z., zákona č. 91/2016 Z. z., zákona č. 125/2016 Z. z., zákona č. 289/2016 Z. z., zákona č. 292/2016 Z. z., zákona č. 237/2017 Z. z., zákona č. 177/2018 Z. z., zákona č. 373/2018 Z. z., zákona č. 156/2019 Z. z., zákona č. 211/2019 Z. z., zákona č. 312/2020 Z. z., zákona č. 340/2020 Z. z., zákona č. 423/2020 Z. z., zákona č. 209/2021 Z. z., zákona č. 310/2021 Z. z., zákona č. 454/2021 Z. z., zákona č. 123/2022 Z. z., zákona č. 151/2022 Z. z., zákona č. 208/2022 Z. z., zákona č. 309/2023 Z. z., zákona č. 315/2023 Z. z., zákona č. 107/2024 Z. z., zákona č. 334/2024 Z. z., zákona č. 187/2025 Z. z. a zákona č. 284/2025 Z. z. sa mení a dopĺňa takto:

1. V § 82 ods. 1 a § 156 ods. 1 písm. d) sa slová „ods. 3“ nahrádzajú slovami „ods. 1“.

2. V § 82 ods. 1 písm. b) sa slová „rozhodnutia konkurzného súdu vydaného v konkurznom konaní podľa osobitného predpisu,21) ak sa toto rozhodnutie stalo vykonateľným“ nahrádzajú slovami „vyhlásenia konkurzu“.

3. V § 85 ods. 7 druhej vete sa slová „90 dní“ nahrádzajú slovami „15 pracovných dní“.

4. V § 86 odseky 1 a 2 znejú:
„(1) Národná banka Slovenska vyhlási obchodníka s cennými papiermi za neschopného plniť záväzky voči klientom, ak sa preukáže, že obchodník s cennými papiermi z dôvodov spojených priamo s jeho finančnou situáciou nie je schopný plniť záväzky vyplývajúce z nárokov klientov spočívajúce vo vrátení klientskeho majetku klientom a nie je predpoklad, že ho vráti do jedného roka. Národná banka Slovenska je povinná oznámiť túto skutočnosť najneskôr v najbližší pracovný deň obchodníkovi s cennými papiermi a fondu, a ak obchodníkom s cennými papiermi je banka alebo pobočkou zahraničného obchodníka s cennými papiermi je zahraničná banka, aj Fondu ochrany vkladov. Odobratie povolenia na poskytovanie investičných služieb alebo zánik povolenia na poskytovanie investičných služieb podľa § 60 ods. 1 písm. a) nie je prekážkou na postup podľa prvej vety.

(2) Národná banka Slovenska bezodkladne oznámi fondu zavedenie nútenej správy nad obchodníkom s cennými papiermi.“.

5. V § 86 sa vypúšťa odsek 3.

Doterajšie odseky 4 až 8 sa označujú ako odseky 3 až 7.

6. V § 86 ods. 3 prvej vete sa slová „nepoužijú ustanovenia odsekov 2 a 3“ nahrádzajú slovami „nepoužije odsek 1“.

7. V § 86 ods. 4 druhej vete sa slová „podľa odseku 3“ nahrádzajú slovami „o vyhlásení podľa odseku 1“.

8. V § 86 sa vypúšťa odsek 5.

Doterajšie odseky 6 a 7 sa označujú ako odseky 5 a 6.

9. V § 86 odsek 6 znie:
„(6) Klient obchodníka s cennými papiermi je oprávnený dňom, ktorým sa klientsky majetok stal nedostupným podľa § 82 ods. 1 písm. a), požiadať obchodníka s cennými papiermi o vrátenie cenného papiera alebo finančného nástroja podľa § 82 ods. 2 a obchodník s cennými papiermi je povinný tejto požiadavke vyhovieť.“.

10. § 86 sa dopĺňa odsekom 7, ktorý znie: 
„(7) Klient obchodníka s cennými papiermi je oprávnený dňom, ktorým sa klientsky majetok stal nedostupným podľa § 82 ods. 1 písm. b), požiadať o vrátenie cenného papiera alebo finančného nástroja správcu. Ak je možné klientsky majetok vrátiť podľa § 82 ods. 2, správca vydá majetok klientovi za úhradu vecných nákladov.“.

11. V § 87 ods. 5 sa za slovami „obchodníka s cennými papiermi“ vypúšťa čiarka a slová „ak osobitný zákon neustanovuje inak81)“.

Poznámka pod čiarou k odkazu 81 sa vypúšťa. 

12. V § 88 odsek 1 znie:
„(1) Fond najneskôr do piatich pracovných dní odo dňa doručenia vyhlásenia Národnej banky Slovenska podľa § 86 ods. 1 alebo vyhlásenia konkurzu zverejní oznámenie, v ktorom uvedie
a) informáciu, že obchodník s cennými papiermi nie je schopný plniť svoje záväzky voči klientom,
b) miesto, spôsob a lehotu na prihlásenie nárokov na náhradu a začatie vyplácania náhrad a
c) prípadné ďalšie skutočnosti súvisiace s prihlásením nárokov uvedené v tomto oznámení.“.

13. V § 88 sa za odsek 1 vkladajú nové odseky 2 a 3, ktoré znejú:
„(2) Oznámenie podľa odseku 1 fond doručí bezodkladne obchodníkovi s cennými papiermi a zverejní ho na svojom webovom sídle.
(3) Lehota na prihlásenie nárokov na náhradu nesmie byť kratšia ako päť mesiacov odo dňa zverejnenia oznámenia podľa odseku 1.“.

Doterajšie odseky 2 až 11 sa označujú ako odseky 4 až 13.

14. V § 88 odseky 4 až 6 znejú:
„(4) Vyplatenie náhrady sa uskutoční najneskôr do troch mesiacov odo dňa overenia prihláseného nároku a vypočítaní výšky náhrady fondom. Fond môže s predchádzajúcim súhlasom Národnej banky Slovenska vo výnimočných a odôvodnených prípadoch túto lehotu predĺžiť najviac o tri mesiace.

(5) Obchodník s cennými papiermi je povinný oznámenie doručené podľa odseku 2 spolu s vyhlásením podľa § 86 ods. 1 alebo informáciu o vyhlásení konkurzu uverejniť v tlači s celoštátnou pôsobnosťou a vo verejne prístupných priestoroch obchodníka s cennými papiermi a na svojom webovom sídle najbližší pracovný deň po doručení oznámenia podľa odseku 2. 

(6) Fond vypláca náhrady za nedostupný klientsky majetok prostredníctvom banky, pobočky zahraničnej banky alebo Štátnej pokladnice, ktorú fond na tento účel poverí. Na tento účel je oprávnený dávať banke, pobočke zahraničnej banky alebo Štátnej pokladnici potrebné pokyny, ktoré sú záväzné.“.

15. V § 88 ods. 7 sa za prvú vetu vkladá nová druhá veta, ktorá znie:
„Podrobnosti o spôsobe preukazovania nároku môže fond určiť v oznámení podľa odseku 1.“.

16. V § 88 ods. 12 sa slová „odsekov 5 a 9“ na nahrádzajú slovami „odsekov 7 a 11“.

17. § 88 sa dopĺňa odsekmi 14 a 15, ktoré znejú: 
„(14) Obchodník s cennými papiermi, u ktorého sa stal klientsky majetok nedostupným podľa § 82 ods. 1, je povinný na žiadosť fondu a v ním určenej lehote poskytnúť fondu podklady potrebné na overenie nárokov klientov a výpočet náhrady za nedostupný klientsky majetok podľa tohto zákona. Ak je zavedená nútená správa nad obchodníkom s cennými papiermi, má túto povinnosť nútený správca obchodníka s cennými papiermi (ďalej len „nútený správca“), a ak je vyhlásený konkurz, má túto povinnosť správca. Túto povinnosť má tiež centrálny depozitár, Národná banka Slovenska a iná tretia osoba, ak má takéto podklady u seba a fond ju na ich poskytnutie vyzve.

(15) Podklady podľa odseku 14 obsahujú za každého klienta minimálne tieto údaje:
a) menu a výšku peňažných prostriedkov a druh, počet a jednoznačnú identifikáciu finančných nástrojov, ktoré tvoria majetok klienta a nemohli byť vydané klientovi podľa § 86 ods. 6,
b) výšku pohľadávok klienta voči obchodníkovi s cennými papiermi, ktoré vznikli na základe zmluvných vzťahov, najmä skutočnú výšku úrokov alebo iných výnosov, na ktoré klientovi vznikol nárok,
c) výšku započítateľných pohľadávok obchodníka s cennými papiermi voči klientovi.“.

18. V § 89 ods. 5 sa na konci pripájajú tieto vety: „Právo klienta na poskytnutie náhrady z fondu sa premlčí uplynutím piatich rokov odo dňa zverejnenia oznámenia fondu podľa § 88 ods. 1. Ak klient v lehote podľa § 88 ods. 1 prihlásil svoj nárok na náhradu, neskončí sa táto lehota skôr ako za tri mesiace odo dňa overenia prihláseného nároku a vypočítaní výšky náhrady.“.

19. V § 91 odsek 4 znie:
„(4) Peňažné prostriedky fondu sú uložené na osobitných účtoch v Národnej banke Slovenska alebo na osobitných účtoch vedených v Štátnej pokladnici. Ak je to nevyhnutné na účely zabezpečenia výplaty náhrad za nedostupný klientsky majetok, peňažné prostriedky fondu môžu byť uložené aj na účtoch v banke alebo pobočke zahraničnej banky. Peňažné prostriedky fondu, ktoré sú uložené na osobitných účtoch podľa prvej vety a účtoch podľa druhej vety, nepodliehajú výkonu rozhodnutia90a) a sú z neho vylúčené.“.

20. V § 91 ods. 5 druhej vete sa slová „finančné nástroje“ nahrádzajú slovami „nedostupný klientsky majetok“.

21. V § 93 ods. 3 tretej vete sa slová „vzťahuje povinnosť podľa § 83“ nahrádzajú slovami „vzťahujú § 83 a 83b“.






22. Za § 96 sa vkladá § 96a, ktorý znie:

„§ 96a

Na postup a rozhodovanie fondu podľa tohto zákona sa nevzťahuje správny poriadok; proti rozhodnutiu fondu nemožno podať opravný prostriedok a toto rozhodnutie nie je preskúmateľné správnym súdom.76a)“.

23. V § 107o ods. 1 prvá veta znie: „Sprostredkovateľ je povinný bezodkladne poskytnúť emitentovi na jeho žiadosť alebo na žiadosť ním poverenej osoby identifikačné údaje o akcionároch v rozsahu, v ktorom sú uvedené v jeho evidencii, pričom ak ide o emitenta so sídlom v Slovenskej republike, tieto informácie je sprostredkovateľ povinný poskytnúť, len ak ide o akcionárov s podielom na základnom imaní alebo hlasovacích právach emitenta vyšším ako 0,5%.“.

24. V § 107o ods. 12 druhej vete sa vypúšťa slovo „emitentovi,“.

25. V § 107o ods. 17 prvej vete sa za slová „sídlom v Slovenskej republike“ vkladajú slová „alebo v inom členskom štáte“.

26. § 107o sa dopĺňa odsekom 21, ktorý znie:
[bookmark: _Hlk221540367]„(21) Sprostredkovateľ, ktorý zverejní informácie o totožnosti akcionára podľa tohto zákona na účely identifikácie akcionárov, sa nepovažuje za konajúceho v rozpore s akýmkoľvek obmedzením zverejnenia informácií ustanoveným týmto zákonom, iným všeobecne záväzným právnym predpisom alebo určeným zmluvou.“.

27. V § 144 ods. 7 prvej vete sa slová „nútenému správcovi obchodníka s cennými papiermi, zástupcovi núteného správcu obchodníka s cennými papiermi“ nahrádzajú slovami „nútenému správcovi, zástupcovi núteného správcu“.

28. V § 148 ods. 1 prvej vete sa vypúšťajú slová „obchodníka s cennými papiermi (ďalej len „nútený správca“)“.

29. V § 159 ods. 2 sa na konci pripája táto veta: „Majetok klienta zverený obchodníkovi s cennými papiermi, ktorý je možné vrátiť podľa § 82 ods. 2, nie je súčasťou konkurznej podstaty ani predmetom likvidácie.“.

Čl. III

Zákon č. 429/2002 Z. z. o burze cenných papierov znení zákona č. 594/2003 Z. z., zákona č. 43/2004 Z. z., zákona č. 635/2004 Z. z., zákona č. 747/2004 Z. z., zákona č. 336/2005 Z. z., zákona č. 209/2007 Z. z., zákona č. 8/2008 Z. z., zákona č. 297/2008 Z. z., zákona č. 552/2008 Z. z., zákona č. 487/2009 Z. z., zákona č. 520/2011 Z. z., zákona č. 547/2011 Z. z., zákona č. 352/2013 Z. z., zákona č. 206/2014 Z. z., zákona č. 388/2015 Z. z., zákona č. 91/2016 Z. z., zákona č. 125/2016 Z. z., zákona č. 292/2016 Z. z., zákona č. 237/2017 Z. z., zákona č. 177/2018 Z. z., zákona č. 373/2018 Z. z., zákona č. 340/2020 Z. z., zákona č. 209/2021 Z. z., zákona č. 310/2021 Z. z., zákona č. 208/2022 Z. z., zákona č. 309/2023 Z. z., zákona č. 105/2024 Z. z., zákona č. 107/2024 Z. z., zákona č. 334/2024 Z. z., zákona č. 187/2025 Z. z. a zákona č. 284/2025 Z. z. sa mení a dopĺňa takto:

1. V poznámke pod čiarou k odkazu 41 sa na konci pripájajú tieto slová: „v platnom znení“.“

2. Za § 32 sa vkladá § 33, ktorý vrátane nadpisu znie:

„§ 33
Osobitné ustanovenia týkajúce sa spoločností s akciovou štruktúrou s viacnásobnými hlasovacími právami

(1) Ak spoločnosť s akciovou štruktúrou s viacnásobnými hlasovacími právami53aa) žiada o prijatie na obchodovanie na rastovom trhu pre malé a stredné podniky (ďalej len „rastový trh“) alebo sa s akciami tejto spoločnosti obchoduje na rastovom trhu, je povinná zahrnúť informácie uvedené v odseku 3 do
a) prospektu podľa osobitného predpisu53ab) alebo do vhodného dokumentu o prijatí, 
b) ročnej finančnej správy, ak došlo k zmene informácií uvedených v odseku 3 od posledného uverejnenia týchto informácií v prospekte podľa osobitného predpisu53ab) alebo vo vhodnom dokumente o prijatí alebo v predchádzajúcej ročnej finančnej správe.

(2) Ak spoločnosť s akciovou štruktúrou s viacnásobnými hlasovacími právami53aa) žiada o prijatie na mnohostranný obchodný systém alebo sa s akciami tejto spoločnosti obchoduje na mnohostrannom obchodnom systéme, je povinná zahrnúť informácie uvedené v odseku 3 do
a) prospektu podľa osobitného predpisu53ab) alebo do dokumentu o prijatí, ak spoločnosť takýto prospekt alebo dokument uverejní,
b) ročnej finančnej správy, ak informácie uvedené v odseku 3 neboli predtým uverejnené alebo sa zmenili od posledného uverejnenia v prospekte podľa osobitného predpisu 53ab) alebo v dokumente o prijatí alebo v predchádzajúcej ročnej finančnej správe.

(3) Informácie na účely podľa odsekov 1 a 2 sú
a) akciová štruktúra spoločnosti s uvedením jednotlivých tried akcií vrátane akcií, ktoré nie sú prijaté na obchodovanie, a pre každú triedu akcií
1. práva a povinnosti spojené s touto triedou akcií, 
2. percentuálny podiel celkového základného imania alebo celkového počtu akcií, ktoré akcie tejto triedy predstavujú, a 
3. celkový počet hlasov, ktoré akcie tejto triedy predstavujú,
b) akékoľvek obmedzenia týkajúce sa prevodu akcií vrátane dohôd medzi akcionármi, ktoré sú spoločnosti známe a ktoré by mohli viesť k takýmto obmedzeniam,
c) akékoľvek obmedzenia hlasovacích práv akcií vrátane dohôd medzi akcionármi, ktoré sú spoločnosti známe a ktoré by mohli viesť k takýmto obmedzeniam,
d) totožnosť akcionára, ktorý má v držbe akcie s viacnásobnými hlasovacími právami predstavujúce viac ako 5 % hlasovacích práv všetkých akcií spoločnosti, a totožnosť fyzických osôb alebo právnických osôb oprávnených vykonávať hlasovacie práva v mene týchto akcionárov, ak je spoločnosti akcionár známy, a to v rozsahu 
1. meno a priezvisko, ak ide o fyzickú osobu,
2. [bookmark: _GoBack]obchodné meno a identifikačné číslo, ak ide o právnickú osobu.

(4) Burza a obchodník s cennými papiermi organizujúci mnohostranný obchodný systém identifikujú akcie spoločnosti s viacnásobnými hlasovacími právami prijaté na obchodovanie na mnohostrannom obchodnom systéme.

(5) Spoločnosť s akciovou štruktúrou s viacnásobnými hlasovacími právami53aa) informuje burzu alebo obchodníka s cennými papiermi organizujúceho mnohostranný obchodný systém o skutočnosti, že vydala akcie s viacnásobnými hlasovacími právami, a to najneskôr pri podaní žiadosti o ich prijatie na obchodovanie. 

(6) Ak spoločnosť s akciovou štruktúrou s viacnásobnými hlasovacími právami53aa) žiada o prijatie akcií na obchodovanie na mnohostranný obchodný systém, burza a obchodník s cennými papiermi organizujúci mnohostranný obchodný systém nesmú akýmkoľvek spôsobom diskriminovať prijatie týchto akcií na obchodovanie.“.

Poznámky pod čiarou k odkazom 53aa a 53ab znejú:
„53aa) § 159a a 220f Obchodného zákonníka.
53ab) Čl. 6 a 15a nariadenia (EÚ) 2017/1129 v platnom znení.“.

3. V § 56 ods. 1 sa vypúšťajú slová „pre malé a stredné podniky (ďalej len „rastový trh“)“.

4. Príloha sa dopĺňa trinástym bodom, ktorý znie:
„13. Smernica Európskeho parlamentu a Rady (EÚ) 2024/2810 z 23. októbra 2024 o akciových štruktúrach s viacnásobnými hlasovacími právami v spoločnostiach, ktoré sa uchádzajú o prijatie svojich akcií na obchodovanie v multilaterálnom obchodnom systéme (Ú. v. EÚ L, 2024/2810, 14.11.2024).“.

Čl. IV

Tento zákon nadobúda účinnosť 5. decembra 2026.

